Basa Malta iku basa Sémitik kang dipituturaké ing Malta, sawijning nagara kapuloan cilik kang dunungé ana ing kiduling Italia. Malta iku uga nagara anggota Uni Éropa lan déné uga siji basa resmi Uni Éropa. Cacahé penutur kurang luwih 370.000 jiwa.

Basa Malta iku siji-sijiné basa Sémitik kang katulis mawa aksara Latin kang dhapuré kang baku. Basa Malta iku varian basa Arab lan isih mèmper basa Arab Tunisia dialèk urban.

Sanadyan basa Malta iku basa Sémitik, nanging kosakatané wis akèh banget kena pangaribawa basa Italia lan uga basa Inggris. Malta naté dadi jajahan Britania Raya.

Conto ukara 
 Bonġu (diwaca : bonju) : Sugeng énjing 
 Bonswa : Sugeng dalu 
 Il-Lejl it-tejjeb : Sugeng dalu, sugeng saré 
 Kift int? : Piyé kabaré? 
 Tejjeb : Apik-apik waé
 Grazzi ħafna : Matur nuwun 
 Saħħa! : Nganti ketemu manèh! 
 Għandi pjaċir (diwaca: andi pyacir) : Seneng bisa ketemuan karo sampéyan!

Uga delengen 
 Wong Malta

 
Malta